钦定古今图书集成/明伦汇编/氏族典/第501卷 > 《苏州府志》 > 陆贾
## 钦定古今图书集成/明伦汇编/氏族典/第501卷 > 《苏州府志》 > 陆贾

按《汉书陆贾传》：“贾，楚人，以客从定天下，有口辨，常使
诸侯。中国初定，尉佗平南越，因王之。使贾赐佗印，为
南越王。贾说佗称臣奉汉。高帝大悦，拜贾大中大夫，
著《新语》十二篇，每奏一篇，未尝不称善。吕太后欲王
诸吕，贾以病免，教丞相平交驩太尉勃，卒诛吕氏。孝
文即位，为大中大夫，使尉佗去黄屋，称制，皆如意指。”
有五男，出使越，橐中千金，分其子二百金贾，乘安车
驷马，从歌鼓瑟；侍者十八人，宝剑百金，约其子所过，
给人马酒食，极饮十日而更所死家，得宝剑车骑，以
寿终。